pythainlp/thai-wiki-dataset-v4 huggingface dataset:
แยกท่าพระ

แยกท่าพระ เป็นสี่แยกบริเวณจุดตัดระหว่างถนนเพชรเกษม, ถนนรัชดาภิเษกและถนนจรัญสนิทวงศ์ ในพื้นที่แขวงวัดท่าพระ เขตบางกอกใหญ่ กรุงเทพมหานคร นับเป็นสี่แยกที่มีความสำคัญต่อการจราจรในพื้นที่ฝั่งธนบุรี ถือเป็นจุดเริ่มต้นของถนนจรัญสนิทวงศ์ และถนนรัชดาภิเษก ช่วงรัชดา-ท่าพระ ซึ่งเป็นส่วนหนึ่งของระบบถนนวงแหวนรอบในของกรุงเทพฯ อีกทั้งยังเป็นทางแยกแรกของถนนเพชรเกษมจากจุดเริ่มต้นบริเวณสะพานเนาวจำเนียรซึ่งทอดยาวลงสู่ภาคใต้ของไทย
โดยชื่อ "ท่าพระ" อันทั้งชื่อของแยกและแขวงในพื้นที่เขตบางกอกใหญ่ด้วย นั้นมาจากชื่อของวัดท่าพระ ซึ่งตั้งอยู่ใกล้เคียงด้านถนนจรัญสนิทวงศ์ เดิมมีชื่อว่า "วัดเกาะ" ต่อมาได้มีการพบหลวงพ่อเกษร อันเป็นประธานในวัดลอยมาติดที่ท่าน้ำ จึงเปลี่ยนชื่อเป็นวัดท่าพระดังเช่นในปัจจุบัน
แยกท่าพระเดิมมีสภาพเป็นเพียงสามแยก และบริเวณโดยรอบเป็นสวนผลไม้ สวนมะพร้าว เคยเป็นบ้านพักของ ล้อต๊อก ตลกบรมครู ต่อมาทางด้านทิศใต้ได้มีการตัดถนนรัชดาภิเษกช่วงรัชดา-ท่าพระ จึงเปลี่ยนมาเป็นสี่แยก กระทั่งปี พ.ศ. 2534 มีการเปิดใช้สะพานลอยข้ามแยกตามแนวถนนเพชรเกษม ทำพิธีเปิดโดย พล.ต.จำลอง ศรีเมือง ผู้ว่าราชการกรุงเทพมหานครในขณะนั้น และในปี พ.ศ. 2544 มีการก่อสร้างอุโมงค์ลอดทางแยกตามแนวถนนจรัญสนิทวงศ์และถนนรัชดาภิเษก นับเป็นอุโมงค์ลอดทางแยกแห่งแรก ๆ ของกรุงเทพมหานคร โดยอุโมงค์ดังกล่าวเปิดใช้เมื่อปี พ.ศ. 2546
ในปี พ.ศ. 2553 ได้มีการปิดซ่อมสะพานข้ามแยกระหว่างวันที่ 23 เมษายน ถึงวันที่ 7 กันยายน ซึ่งจากเดิมเปิดวันที่ 21 กรกฎาคม เนื่องจากสะพานตรงกลางแอ่นตัวในฝั่งขาออกและมาเปิดวันที่ 12 สิงหาคม แต่ไม่เสร็จและมาเปิดวันที่ 23 สิงหาคม และไม่เสร็จอีกจึงมาเปิดวันที่ 7 กันยายน นับเป็นสะพานข้ามแยกที่ 9 ที่ทางกรุงเทพมหานครปิดซ่อมและเปิดใช้ ปัจจุบันปิดซ่อมทุกวันเสาร์อาทิตย์ 
ปัจจุบันมีสถานีท่าพระ เป็นสถานีลอยฟ้าในเส้นทางรถไฟฟ้ามหานคร สายเฉลิมรัชมงคล ซึ่งเป็นจุดบรรจบกันของเส้นทางในช่วงหัวลำโพง-ท่าพระ-บางแค และช่วงบางซื่อ-ท่าพระ ยกระดับทอดตัวไปทั้ง 4 ด้าน ทั้งแนวถนนจรัญสนิทวงศ์-รัชดาภิเษก, แนวถนนเพชรเกษมมุ่งหน้าบางแค และแนวเส้นทางใหม่ของรถไฟฟ้าจากสถานีอิสรภาพที่ยกระดับเข้าสู่ทางแยกที่หัวมุมระหว่างถนนจรัญสนิทวงศ์และเพชรเกษม
มาร์คัส มิลเลอร์

มาร์คัส มิลเลอร์  เจ้าของรางวัลแกรมมี่ นักดนตรีแจ๊ส นักแต่งเพลง โปรดิวเซอร์ และ นักดนตรีผู้มีความสามารถในการเล่นเครื่องดนตรีหลายชนิด
มิลเลอร์ เป็นที่รู้จักในฐานะนักเล่นเบส ทั้งเดี่ยว และร่วมงานกับนักดนตรีอื่นๆ Miles Davis (trumpet) Luther Van dross (ร้องนำ) David Sanborn (saxophone) เขาเริ่มต้นฝึกฝนจากclarinet และยังมีความสามารถในการเล่น bass clarinet keyboard saxophone guitar ร่วมถึงร้องอีกด้วย
ประวัติ.
ในวัยเด็กมิลเลอร์ ถูกแวดล้อมไปด้วยดนตรี พ่อของเขาเป็นนักเปียโน และออร์แกนซึ่งส่วนมากเล่นในโบสถ์ เมื่ออายุ 8 ขวบ เริ่มฝึก และเริ่ม เรียนที่โรงเรียน จากนั้น ก็เข้าเรียนต่อที่โรงเรียนมัธยม ศิลปะและการดนตรี (LaGuardia School of Performs Arts) เอก clarinet ช่วงวัยรุ่นเขามักจะซื้อโน้ตเพลงและฝึกเล่น โดยที่พ่อของเขาก็คอยสอนการอ่านคอร์ดกีตาร์และเล่นเพลงคลอด้วยตัวเอง นอกจากนั้นเขายังเล่นเบสในวงดนตรีประเภทฟังก์ ละแวกบ้านของเขา เรียนรู้ดนตรี funk grooves และบอกเล่าผู้คนด้วยเสียงเพลง
เข้าศึกษาต่อที่ Queen’s Collage ในนิวยอร์ก เอก Musical Education เรียนclarinetต่อ และร่วมวงแจ็สโดยการนำของ Bud Johnson ที่นั่น ใน NY เขาทำงานเป็นนักดนตรี หลังจาก 4 ปีใน เขาเริ่มมีงานมากขึ้นและตัดสินใจออกจากวิทยาลัยเพื่อเป็นนักดนตรีเต็มตัว
อาชีพ.
มิลเลอร์ใช้เวลาประมาณ 15 ปี ร่วมงานและสังเกตการณ์ทำงานของนักดนตรีชั้นนำ และระหว่างนั้นก็มีงานด้าน แต่ง เรียบเรียง และโปรดิวส์มากมาย เมื่อเขาเริ่มทำอัลบั้มของตัวเอง เขาหาวงเพื่อจะได้โอกาสในการตระเวนแสดงดนตรี ความโดดเด่นของมิลเลอร์ คือ กีตาร์เบส ไม่เฉพาะการพัฒนาเทคนิค การตบเบส (Slapping) ยังรวมถึง Fretless Bass ซึ่งเป็นแรงบันดาลใจให้กับนักดนตรีอื่นอีกหลายคน และนำการเล่น Fretless Bass เข้าสู่ความนิยม ซึ่งไม่เคยมีมาก่อน นักดนตรีในยุคก่อนที่มีอิทธิพลต่อเขาเป็นอย่างมากได้แก่ Keni Burke โดยเฉพาะอย่างยิ่ง Jaco Pastorius ซึ่งเราสามารถได้ยินในการเล่นของเขา ในช่วงแรกเขาถูกกล่าวหาว่าลอกเลียน Pastorius แต่หลังจากการเติมเต็มเทคนิคและวิธีการในช่วงหลัง เป็นเสียงดนตรีของเขาเอง 
งานเพลงของเขาได้รับความนิยมแพร่หลายไปทั่วยุโรป และตระเวนแสดงในยุโรปและญี่ปุ่นอยู่เนื่องๆ ระหว่าง 1988 ถึง 1990 เขาเริ่มเล่นเบสและกำกับดนตรีในรายการ Sunday Night ทางช่อง NBC ช่วงดึก จากซีซั้นแรกและต่อเนื่องไปในซีซั้นที่สอง ร่วมงานกับนักดนตรีในหลายอัลบั้ม ในตอนนี้เขามีวงแจ๊สของตัวเอง ซึ่งยึดมั่นในแนวดนตรีที่คิดขึ้นสดและงานนวัตกรรม ซึ่งดูจะเข้าถึงผู้ฟังได้หลากหลายคอนเสิร์ตและงานเพลงของเขามักถูกยกย่องว่าเป็นงานที่มีความหนักแน่นเร่าร้อนและดึงดูดนักดนตรีชั้นนำหลายคน 1997 เขาเล่น Bass และ Bass clarinet ในวง Legends 11 วันทัวร์ Jazz Festival ในยุโรป ร่วมกับ Eric Clapton (guitars and vocals), Joe Sample (piano), David Sanborn (alto sax) และ Steve Gadd (drums)
Fender ผลิต กีตาร์เบส 4 และ 5 สาย รุ่น Marcus Miller signature Fender Jazz Bass
มหาวิทยาลัยราชภัฏบ้านสมเด็จเจ้าพระยา

มหาวิทยาลัยราชภัฏบ้านสมเด็จเจ้าพระยา (อักษรย่อ: มบส. – BSRU) เป็นมหาวิทยาลัยในกลุ่มมหาวิทยาลัยราชภัฏ ตั้งอยู่ในเขตธนบุรี กรุงเทพมหานคร ก่อตั้งขึ้นในปี พ.ศ. 2458 เดิมมีชื่อว่า โรงเรียนมัธยมบ้านสมเด็จเจ้าพระยา
ประวัติ.
เปิดในปี พ.ศ. 2458 จึงได้ใช้ชื่อเรียกว่า "โรงเรียนมัธยมบ้านสมเด็จเจ้าพระยา"
ในปี พ.ศ. 2501 ได้ยกฐานะเป็นวิทยาครูบ้านสมเด็จเจ้าพระยา และวันที่ 14 กุมภาพันธ์ พ.ศ. 2535 พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานชื่อ "สถาบันราชภัฏ" เป็นชื่อสถาบันการศึกษาในกรมการฝึกหัดครู กระทรวงศึกษาธิการ แทนชื่อ "วิทยาลัยครู" วิทยาลัยครูบ้านสมเด็จเจ้าพระยาจึงได้รับพระราชทาน นามใหม่ว่า "สถาบันราชภัฏบ้านสมเด็จเจ้าพระยา" และจากพระราชบัญญัติสถาบันราชภัฏ พ.ศ. 2538 สถาบันราชภัฏบ้านสมเด็จเจ้าพระยาสามารถจัดการศึกษาในระดับปริญญาตรี ปริญญาโท และปริญญาเอกในสาขาวิชาต่าง ๆ ได้นับได้ว่า สถาบันราชภัฏบ้านสมเด็จเจ้าพระยา เป็นสถาบันที่มีเกียรติประวัติดีงามมาโดยตลอด และเป็นความภาคภูมิใจของนักศึกษาทุกคนที่ได้สำเร็จการศึกษาจากสถาบันแห่งนี้ 
คณะวิชา.
หลักสูตร.
หลักสูตรศิลปศาตรบัณฑิต (ศศ.บ. 4 ปี)
หลักสูตรครุศาตรบัณฑิต (ค.บ. 4 ปี)
หลักสูตร.
หลักสูตรศิลปศาตรบัณฑิต (ศศ.บ. 4 ปี)
หลักสูตรศิลปกรรมศาตรบัณฑิต (ศป.บ. 4 ปี)
หลักสูตรนิติศาตรบัณฑิต (น.บ. 4 ปี)
หลักสูตรรัฐประศาสนศาสตรบัณฑิต (รป.บ. 4 ปี)
หลักสูตรครุศาสตรบัณฑิต (ค.บ. 4 ปี)
หลักสูตร.
หลักสูตรวิทยาศาตรบัณฑิต (วท.บ. 4 ปี) 
หลักสูตรครุศาสตรบัณฑิต (ค.บ. 4 ปี)
หลักสูตรสาธารณสุขศาตรบัณฑิต (ส.บ. 4 ปี)
หลักสูตรการแพทย์แผนไทยบัณฑิต (พท.บ. 4 ปี)
หลักสูตร.
หลักสูตรนิเทศศาตรบัณฑิต (นศ.บ. 4 ปี) 
หลักสูตรบริหารธุรกิจบัณฑิต (บธ.บ. 4 ปี)
หลักสูตรบัญชีบัณฑิต (บช.บ. 4 ปี)
หลักสูตรศิลปศาสตรบัณฑิต (ศศ.บ. 4 ปี)
หลักสูตรเศรษฐศาสตรบัณฑิต (ศ.บ. 4 ปี)
หลักสูตร.
หลักสูตรวิศวกรรมศาตรบัณฑิต (วศ.บ. 4 ปี)
หลักสูตรวิทยาศาสตรบัณฑิต (วท.บ. 4 ปี)
หลักสูตรอุตสาหกรรมศาสตรบัณฑิต (อส.บ. 4 ปี)
หลักสูตรครุศาสตร์อุตสาหกรรมศาสตรบัณฑิต (ค.อ.บ. 4 ปี)
หลักสูตร.
หลักสูตรดุริยางคศาสตรบัณฑิต (ดศ.บ. 4 ปี)
หลักสูตรครุศาสตรบัณฑิต (ค.บ. 4 ปี)
หลักสูตรเทคโนโลยีบัณฑิต (ทล.บ. 4 ปี)
หลักสูตร.
หลักสูตรประกาศนียบัตรบัณฑิต
ระดับปริญญาโท
ระดับปริญญาเอก
ศูนย์การศึกษาอู่ทองทวาราวดี.
ศูนย์การศึกษาอู่ทองทวาราวดี ตำบลสระยายโสม อำเภออู่ทอง จังหวัดสุพรรณบุรี ตั้งอยู่ที่ 95 หมู่ 1 ตำบลสระยายโสม อำเภออู่ทอง จังหวัดสุพรรณบุรี บนเนื้อที่ 162.93 ไร่
หลักสูตร.
หลักสูตรรัฐประศาสนศาสตรบัณฑิต (รป.บ. 4 ปี)
คณะมนุษยศาสตร์และสังคมศาสตร์
หลักสูตรวิทยาศาสตรบัณฑิต (วท.บ. 4 ปี)
"คณะวิทยาศาสตร์และเทคโนโลยี"'
หน่วยงานภายในมหาวิทยาลัย.
มหาวิทยาลัยราชภัฏบ้านสมเด็จเจ้าพระยา ได้แบ่งส่วนราชการตามกฎกระทรวงจัดตั้งส่วนราชการในมหาวิทยาลัยราชภัฏบ้านสมเด็จเจ้าพระยา กระทรวงศึกษาธิการ พ.ศ. ๒๕๔๘ และประกาศกระทรวงศึกษาธิการ เรื่อง การแบ่งส่วนราชการในมหาวิทยาลัยราชภัฏบ้านสมเด็จเจ้าพระยา พ.ศ. 2549 ประกอบด้วย
โรงเรียนสาธิต.
โรงเรียนสาธิต ประกอบด้วย 3 หน่วยงานย่อย ศูนย์สาธิตการศึกษาปฐมวัย โรงเรียนประถมสาธิต และโรงเรียนมัธยมสาธิต มีหน้าที่จัดการเรียนรู้ขั้นพื้นฐาน และเป็นแหล่งฝึกประสบการณ์วิชาชีพ
พลพล พลกองเส็ง

พลพล (อ่านว่า พะ-ละ-พน) พลกองเส็ง ชื่อเล่น พล เป็นนักร้องในสังกัดจีนี่ เรคคอร์ด เครือจีเอ็มเอ็ม แกรมมี่ เกิดเมื่อวันที่ 20 กันยายน พ.ศ. 2515 เป็นบุตรของนายเขียน พลกองเส็ง และนางประกับศรี พลกองเส็ง (เสียชีวิตแล้วทั้งคู่) จบการศึกษาชั้นมัธยมศึกษาปีที่ 6 จากโรงเรียนพานพร้าว อำเภอศรีเชียงใหม่ จังหวัดหนองคาย เข้าเป็นนักดนตรีในสังกัดกองดุริยางค์ทหารบก เข้าสู่วงการด้วยการเล่นดนตรีตามผับและร้านอาหารต่าง ๆ ร้องเพลงโฆษณา เป็น 1 ใน 10 ศิลปินอัลบั้ม Intro 2000 เป็นนักร้องรับเชิญให้วง Noir ในเพลง "เข็ด" (Intro 2000) เป็นหนึ่งในนักร้อง อัลบั้มพิเศษ "พี่น้อง ร้องเพลง อัสนี-วสันต์ 2"
ชีวิตครอบครัว สมรสกับรุ่งทิวา อัมพรดนัย (หน่อย) ชื่อปัจจุบัน รษา พลกองเส็ง นักธุรกิจ มีบุตรชาย 1 คน ชื่อ รชต พลกองเส็ง ชื่อเล่น น้องธันวา
เดอะพริ้นซ์ออฟอียิปต์

โมเสส เจ้าชายแห่งอียิปต์ หรือ เดอะพริ้นซ์ออฟอียิปต์  เป็นภาพยนตร์การ์ตูนแอนิเมชันในปี 1998 กำกับโดย เบรนด้า แชปแมน และเพลงประกอบภาพยนตร์ “When You Believe” ขับร้องประสานเสียงคู่โดย มารายห์ แครี่ (Mariah Carey) และ วิทนี่ย์ ฮิวส์ตัน (Whitney Houston)
บัตรธนาคาร (แก้ความกำกวม)

โดยทั่วไป บัตรธนาคาร หมายถึงบัตรที่ธนาคารออกให้เพื่อใช้ทำธุรกรรมการเงินในบัญชีที่ผูกอยู่กับบัตรนั้น แบ่งได้เป็น
หรือหมายถึงบัตรที่ธนาคารออกใช้เป็นเงินตรา หรือบัตรที่ธนาคารแห่งประเทศไทยออกใช้เป็นเงินตรา เช่น
เซฟาโลคอร์ดาตา

เซฟาโลคอร์ดาตา (Cephalochordata) เป็นสัตว์มีแกนสันหลังที่มีรูปร่างหัวท้ายแหลม ฝังตัวตามพื้นทรายในทะเล มีโนโตคอร์ดและไขสันหลังตลอดชีวิต ไม่มีสมอง ลำตัวเป็นปล้องชัดเจน กินอาหารโดยกรองจากน้ำ น้ำออกตามรูด้านหลังเรียกเอทริโอพอร์ (atriopore) มีอวัยวะสำคัญเรียกเอนโดสไตล์ (endostyle) ซึ่งสะสมไอโอดีนได้ มีหน้าที่สร้างเมือกเพื่อจับอาหารที่มากับน้ำ คาดว่าอวัยวะชนิดนี้วิวัฒนาการไปเป็นต่อมไทรอยด์ในสัตว์ชั้นสูง ตัวอย่างเช่น แอมฟิออกซัส (Amphioxus) ซึ่งเหลืออยู่เพียงสองสกุลคือ "Branchiostoma" และ "Asymetron" พบฟอสซิลของเซฟาโลคอร์ดาตา ("Yunnanozoon") ทางภาคใต้ของจีนซึ่งมีอายุย้อนไปถึงยุคแคมเบรียนตอนต้น จัดเป็นฟอสซิลที่เก่าที่สุดของสัตว์กลุ่มนี้
ลักษณะทั่วไป.
สัตว์ในกลุ่มเซฟาโลคอร์ดาตาไม่มีกระดูกสันหลัง กะโหลกศีรษะและขากรรไกร แต่มีแกนสันหลังตลอดชีวิต ยาวตลอดตัว ไม่มีครีบข้างลำตัวแต่มีครีบหลังยาวตลอดตัว ก้านครีบมีโครงสร้างเป็นเจลาติน ช่องเปิดของทวารหนักอยู่ที่ส่วนหน้าของครีบหาง และมีช่องน้ำออกเรียกเอทริโนพอร์ ที่ส่วนหน้าของครีบท้อง ปากอยู่ทางด้านล่างของหัว ขอบปากนูนเป็นสันเรียกวีลัม มีหนวดรอบๆปาก 12 เส้น มีกล้ามเนื้อเป็นปล้องๆเรียกไมโอโตม ช่วยในการเคลื่อนที่ 
สัตว์กลุ่มนี้กินอาหารด้วยการกรอง โดยหนวดจะโบกพัดน้ำเข้าปาก แผงเหงือกจะกรองอาหารแล้วส่งไปย่อยที่ลำไส้ น้ำที่เข้าไปจะถูกขับออกทางช่องเอทริโนพอร์ กากอาหารถูกขับออกทางทวารหนัก หายใจด้วยเหงือกและขับปัสสาวะทางโพรโทเนฟริเดียมที่หน้าท้อง สืบพันธุ์แบบอาศัยเพศโดยปฏิสนธิภายนอก
ตำนานโหดโคตรไอ้เคี่ยม

ตำนานโหดโคตรไอ้เคี่ยม  เป็นภาพยนตร์สยองขวัญสัญชาติออสเตรเลียใน ค.ศ. 2007 ที่เขียนบทและกำกับโดย Greg McLean นำแสดงโดย Michael Vartan, Radha Mitchell และ Sam Worthington โดยมีเนื้อเรื่องเกี่ยวกับกลุ่มนักท่องเที่ยวในออสเตรเลียที่ตกเป็นเหยื่อจระเข้น้ำเค็มยาวกว่า 7 เมตร
ภาพยนตร์นี้ได้แรงบันดาลใจจากเรื่องจริงของสวีตฮาร์ต จระเข้น้ำเค็มเพศผู้ขนาดยักษ์ที่โจมตีเรือในช่วงปลายคริสต์ทศวรรษ 1970 แม้ว่าสวีตฮาร์ตไม่เคยรับผิดชอบต่อการโจมตีมนุษย์ก็ตาม "ตำนานโหดโคตรไอ้เคี่ยม"ได้รับคำวิจารณ์เชิงบวกจากนักวิจารณ์ แต่กลับล้มเหลวในเชิงพาณิชย์
ภาพยนตร์นี้เป็นเรื่องที่สองและเรื่องสุดท้ายจาก Dimension Films ที่มีส่วนร่วมกับ Village Roadshow Pictures ส่วนเรื่องแรกคือ "Fortress" ใน ค.ศ. 1992
ราเมือก

<ns>0</ns>
 <revision>
 <parentid>11026390</parentid>
 <timestamp>2024-11-09T20:33:38Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11916019</origin>
 <model>wikitext</model>
 <format>text/x-wiki</format>
ราเมือก  คือชื่ออย่างไม่เป็นทางการของสิ่งมีชีวิตยูแคริโอตหลายประเภทที่ไม่ได้เกี่ยวข้องกันที่สามารถอาศัยในรูปเซลล์เดียวได้อย่างอิสระ และสามารถรวมกันเพื่อสร้างเป็นโครงสร้างคล้ายสิ่งมีชีวิตหลายเซลล์ได้ เดิมราเมือกได้รับการจัดประเภทให้เป็นพวกเห็ดรา แต่ปัจจุบันไม่ได้เป็นสิ่งมีชีวิตในอาณาจักรนั้นแล้ว แม้ว่าราเมือกแต่ละพวกจะไม่มีความเกี่ยวข้องกัน แต่บางครั้งก็ได้รับการจัดประเภทรวมกันอยู่ภายในอาณาจักรโพรทิสตา
ราเมือกมีมากกว่า 900 สายพันธุ์ทั่วโลก ชื่อสามัญ "ราเมือก" หมายถึงช่วงชีวิตช่วงหนึ่งที่อยู่ในรูปคล้ายเมือกวุ้น ซึ่งลักษณะนี้เป็นกับพวกไมโซแกสเตรียมากที่สุด อันเป็นราเมือกขนาดใหญ่เพียงประเภทเดียวเท่านั้น ราเมือกส่วนใหญ่มีขนาดเล็กไม่กี่เซนติเมตรหรือน้อยกว่า แต่บางสายพันธุ์อาจยืดตัวเองได้ถึงหลายตารางเมตร และมีมวลได้มากถึง 30 กรัม
ราเมือกส่วนมาก โดยเฉพาะราเมือกที่คล้าย "เซลล์" ไม่ได้ใช้ชีวิตส่วนใหญ่อยู่ในสภาพดังกล่าว ราเมือกเหล่านี้จะอยู่ในสภาพสิ่งมีชีวิตเซลล์เดียวตราบเท่าที่ยังมีอาหารอยู่เพียงพอ แต่เมื่ออาหารมีปริมาณจำกัด ราเมือกหลายตัวจะเริ่มรวมตัวกันและเคลื่อนที่พร้อม ๆ กัน ในสภาพนี้ ราเมือกจะไวต่อสารประกอบในอากาศ และสามารถตรวจจับแหล่งอาหารได้ ราเมือกในสภาพนี้ยังสามารถเปลี่ยนรูปร่างและการทำงานในแต่ละส่วนได้ง่าย และอาจสร้างก้านที่ใช้สร้างดอกเห็ดขึ้นมา แล้วปล่อยสปอร์มาเป็นจำนวนมาก ซึ่งเบาพอที่จะลอยไปตามอากาศหรือพ่วงไปกับสัตว์ที่ผ่านมา
ราเมือกกินจุลินทรีย์ที่อาศัยอยู่ตามพืชที่ตายแล้วเป็นอาหาร โดยยังทำให้พืชที่ตายเหล่านั้นย่อยสลายและเป็นอาหารให้กับแบคทีเรีย ยีสต์ และเห็ดราต่าง ๆ ด้วยเหตุนี้ ทำให้มักพบราเมือกตามดิน สนามหญ้า และตามไม้ที่กำลังผลัดใบในพื้นป่า แต่ในพื้นที่เขตร้อน ราเมือกก็พบได้ทั่วไปตามช่อดอก ผลไม้ และบริเวณที่อากาศถ่ายเท (เช่น บนยอดต้นไม้) ในเขตชุมชนเมือง ราเมือกพบได้ในบริเวณที่มีการคลุมดินหรือกระทั่งบนใบไม้ขึ้นราในรางน้ำฝน และยังเจริญเติบโตได้ในเครื่องปรับอากาศ โดยเฉพาะอย่างยิ่งเมื่อท่อระบายน้ำถูกขวางกั้นไว้
ราเมือกเซลล์เดียว

ราเมือกเซลล์เดียว  อยู่ในดินในรูปเซลล์แฮพลอยด์อิสระ ลักษณะคล้ายอะมีบา อยู่เป็นเซลล์เดี่ยวๆ แต่จะส่งสัญญาณเพื่อมาอยู่รวมกับเป็นแผ่นคล้ายพลาสโมเดียมเรียกพลาสโมเดียมเทียม (pseudoplasmodium) ในสภาพที่แห้งหรือขาดอาหาร เซลล์จะเปลี่ยนรูปไปเป็นฟรุตติ้งบอดีเพื่อสร้างสปอร์ สปอร์นี้เมื่อสภาพแวดล้อมเหมาะสมจะงอกเป็นเซลล์ที่มีรูปร่างคล้ายอะมีบาเซลล์ใหม่
ปาฏิหาริย์เทวดาตัวบิ๊ก

ปาฏิหาริย์เทวดาตัวบิ๊ก เป็นภาพยนตร์คริสต์มาสประเภท ตลก กำกับโดย จอน แฟฟโรว์ รวมความยาวของหนัง 93 นาที และทำรายได้มากกว่า $220,400,000 ทั่วโลก
คอเคเซียน

คอเคเซียน (บางครั้งเรียกเป็น คอเคซอยด์ (Caucasoid) หรือ ยูโรปอยด์ (Europid)) เป็นแนวคิดเชื้อชาตินิยมวิทยาศาสตร์ในคริสต์ศตวรรษที่ 19 และต้นคริสต์ศตวรรษที่ 20 การแยกแยะแบบนี้ถูกทำให้หมดความน่าเชื่อถือ และแนวคิดดังกล่าวไม่ได้ถูกใช้ในงานวิทยาศาสตร์ที่เกี่ยวกับมนุษย์
คำว่าคอเคเซียนยังคงใช้อยู่ในฐานะการแยกแยะ "คนผิวขาว" ในการศึกษาทางสังคมวิทยาหลายสาขา มันยังถูกใช้ควบคู่กับคำว่า "นิกรอยด์" และ "มองโกลอยด์" ในความหมายทางวิทยาศาสตร์ในสาขาชีวมานุษยวิทยา
เดอะ ซิตี้ คอรัส

เดอะ ซิตี้ คอรัส  วงดนตรีที่ร้องเพลงประสานเสียงในการรวมกลุ่มของนักศึกษา คณะศิลปศาสตร์ ภาควิชาดุริยศิลป์ มหาวิทยาลัยเกษตรศาสตร์ ซึ่งได้ฝึกมาจากสถาบันซียูคอรัส (CU Chorus) และได้ออกอัลบั้มเป็นของตนเองทั้งสองชุดแนวคลาสิก สังกัดอาร์เอส
การทำฝนเทียม

การทำฝนเทียมเป็นกรรมวิธีดัดแปรสภาพอากาศเพื่อให้เกิดฝน การทำฝนเทียมเป็นกรรมวิธีเลียนแบบธรรมชาติ โดยทำจากเมฆซึ่งมีลักษณะพอเหมาะที่จะเกิดฝนได้ จากนั้นจึงเร่งให้เกิดการควบแน่นของเมฆ ด้วย 3 ขั้นตอน คือ ก่อกวน, เลี้ยงให้อ้วน, และโจมตี มักทำใน 2 สภาวะ คือ การทำฝนเมฆเย็น เมื่อเมฆมีอุณหภูมิต่ำกว่า 0 องศาเซลเซียส และ การทำฝนเมฆอุ่น เมื่อเมฆมีอุณหภูมิสูงกว่า 0 องศาเซลเซียส การทำฝนเทียมในสองสภาวะนี้จะใช้สารในการดัดแปรสภาพอากาศที่แตกต่างกัน
ประวัติการทำฝนเทียม.
ความพยายามในการทำฝนเทียมนั้น ได้เริ่มกันมานานแล้ว ทั้งชาวอินเดียนแดง และชาวไทยมีวิธีขอฝนต่างๆ นานา เช่น แห่นางแมว เป็นต้น วิธีเหล่านี้ยังไม่เคยพิสูจน์ว่า ได้ผลในทางวิทยาศาสตร์เลย
อันที่จริงเทคโนโลยีการประดิษฐ์ฝนเทียมถูกคิดค้นครั้งแรกในปี 1946 โดย เออร์วิง แลงมิวร์ นักเคมี ชาวอเมริกัน ในไทย หม่อมราชวงศ์เทพฤทธิ์ เทวกุล เป็นผู้คิดค้นฝนเทียมตั้งแต่ปี 2515 หลังพระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จเยี่ยมราษฎรถิ่นอีสานในปี 2498 ที่มีสภาพแห้งแล้ง แล้วให้หม่อมราชวงค์เทพฤทธิ์ เทวกุลเป็นผู้สานโครงการ
ขั้นตอนการทำฝนเทียม.
การทำฝนเทียมในปัจจุบันได้อาศัยเทคนิคจากการศึกษาค้นคว้าในเรื่องที่ว่า กรรมวิธีของฝนธรรมชาติเกิดขึ้นได้อย่างไร ฉะนั้น ในการทำฝนเทียม นักวิทยาศาสตร์จึงได้พยายามเลียนแบบธรรมชาติโดยทำจากเมฆซึ่งมีลักษณะเหมาะสมพอจะเกิดฝนได้ การทำฝนเทียมในปัจจุบันมีอยู่ 2 วิธี ดังนี้
ก. การทำฝนเทียมในเขตอบอุ่นซึ่งมีเมฆที่มีอุณหภูมิต่ำกว่า 0°C.
การทำฝนเทียมในเมฆชนิดนี้ เขาใช้โปรยหรือหว่าน ด้วยเม็ดน้ำแข็งแห้งเล็กๆ (dry ice) หรือซิลเวอร์ ไอโอไดด์ (silver iodide) ตามธรรมดาเม็ดน้ำแข็งแห้งเม็ดเล็กๆ ซึ่งมีอุณหภูมิ -78°C. จะสามารถทำให้เมฆกลายเป็นผลึกน้ำแข็ง และเติบโตขึ้นอย่างรวดเร็ว และตกลงมา ส่วนผงซิลเวอร์ไอโอไดด์นั้นทำหน้าที่เป็นนิวเคลียสของการเกิดผลึกน้ำแข็ง ผลึกน้ำแข็งที่เกิดขึ้นนี้จะเติบโตอย่างรวดเร็ว และตกลงมาเป็นหิมะหรือฝน การหว่านเม็ดน้ำแข็งแห้ง หรือผงซิลเวอร์ไอโอไดด์นั้น อาศัยหลักของการเกิดฝนตามกรรมวิธีของเบอร์เจอรอน-ฟินดีเซน และใช้สำหรับทำฝนเทียมในเมฆซึ่งมีอุณหภูมิต่ำกว่า 0°C. แต่ทว่าปฏิกิริยาของน้ำแข็งแห้ง หรือผงซิลเวอร์ไอโอไดด์ทำหน้าที่ต่างกัน
ข. การทำฝนเทียมในเขตร้อนซึ่งมีอุณหภูมิสูงกว่า 0°C.
การทำฝนเทียมจากเมฆซึ่งมีอุณหภูมิสูงกว่า 0°C. หรือเรียกว่าเมฆอุ่นนี้มีหลายแห่งที่เขาใช้โปรยด้วยเม็ดน้ำธรรมดา หรือน้ำเกลือ เพื่อที่จะให้เม็ดของน้ำ หรือน้ำเกลือทำหน้าที่เป็นเม็ดเมฆขนาดใหญ่กว่าเม็ดเมฆที่เป็นอยู่ และเมื่อเม็ดของเมฆมีขนาดต่างๆ กัน ก็จะทำให้เกิดการรวมตัวกันโดยการชนกัน ตามกรรมวิธีรวมตัวกัน และชนกัน ดังที่ได้กล่าวมาแล้ว
เรื่องการทำฝนเทียมนี้ยังจะต้องทำการค้นคว้ากันอีกมากในขณะนี้มีนักวิทยาศาสตร์ เข้าใจว่า อาจจะเพิ่มฝนได้มากกว่าฝนธรรมชาติประมาณร้อยละ 10 ถึง 20 แต่เรื่องนี้ก็ยัง ไม่มีการพิสูจน์ได้แน่นอนเด็ดขาด เพราะการแยกปริมาณน้ำฝนจากฝนธรรมชาติและฝนเทียมนั้น ทำได้ลำบากมาก
สารเคมีที่ใช้ทำฝนเทียม.
สารเคมีประเภทคลายความร้อนหรือทำให้อุณหภูมิสูงขึ้น (Exothermic chemical)
ปัจจุบันนี้มีใช้ในการทำฝนเทียมในประเทศไทย 3 ชนิด คือ
สารเคมีประเภทดูดกลืนความร้อนหรือทำให้อุณหภูมิต่ำลง (Endothermic chemicals)
ปัจจุบันมีการใช้สารเคมีประเภทนี้อยู่ 3 ชนิด คือ
สารเคมีที่ทำหน้าที่ดูดซับความชื้นประการเดียว
การทำฝนเทียมนั้นใช้เพื่อประโยชน์หลากหลาย เช่น การเกษตร ดับไฟป่า หรือกระทั่งเพื่อป้องกันการตกของฝนในวันที่กำหนด เช่นในโอลิมปิกฤดูร้อน 2008 ที่ประเทศจีน
เจ้าจอมมารดาสังวาลย์ ในรัชกาลที่ 4

เจ้าจอมมารดาสังวาลย์ (บางแห่งสะกดว่า สังวาล) (สกุลเดิม: ณ ราชสีมา; พ.ศ. 2381 – 8 กันยายน พ.ศ. 2456) เป็นพระสนมโทในพระบาทสมเด็จพระจอมเกล้าเจ้าอยู่หัว เกิดเมื่อวันอังคาร เดือน 3 แรม 2 ค่ำ ปีกุน พ.ศ. 2381 เป็นธิดาของนายศัลวิไชย (ทองคำ ณ ราชสีมา) กับน้อย ศัลยวิชัย (สกุลเดิม ปาณิกบุตร)
เมื่อพระบาทสมเด็จพระจอมเกล้าเจ้าอยู่หัวเสด็จเถลิงถวัลยราชสมบัติ ท่านป้าของท่านซึ่งก็คือธิดาของเจ้าพระยานครราชสีมา (ทองอิน ณ ราชสีมา) จึงนำท่านมาถวายตัวเข้ารับราชการฝ่ายใน โดยพระบาทสมเด็จพระจอมเกล้าเจ้าอยู่หัวเรียกท่านว่า "หนูสังวาลย์" มีพระราชโอรสและพระราชธิดารวม 4 พระองค์ คือ
เจ้าจอมมารดาสังวาลย์ มีอาการป่วยเป็นโรคบิด ถึงแก่อนิจกรรมเมื่อเวลา 15.35 น. วันที่ 8 กันยายน พ.ศ. 2456 ที่วัง พระเจ้าบรมวงศ์เธอ กรมหลวงสรรพสาตรศุภกิจ สิริอายุ 75 ปี ต่อมาในวันที่ 9 กันยายน พ.ศ. 2456 เวลา 16.00 น.พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้ สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จพระราชดำเนินแทนพระองค์ไปยังวังของกรมหลวงสรรพสาสตรศุภกิจเพื่อพระราชทานน้ำหลวงอาบศพ
สัมประสิทธิ์จีนี

สัมประสิทธิ์จีนี  เป็นวิธีวัดการกระจายของข้อมูลทางสถิติอย่างหนึ่งที่นิยมใช้เป็นตัวบ่งชี้ความเหลื่อมล้ำของการกระจายรายได้หรือการกระจายความร่ำรวย ถูกพัฒนาขึ้นโดยนักสถิติชาวอิตาลีชื่อ คอร์ราโด จีนี สัมประสิทธิ์จีนีถูกนิยามให้เป็นอัตราส่วนซึ่งมีค่าระหว่าง 0 และ 1 สัมประสิทธิ์จีนีที่ต่ำจะแสดงถึงความเท่าเทียมกันในการกระจายรายได้ หากค่านี้สูงขึ้นจะบ่งชี้ถึงการกระจายรายได้ที่เหลื่อมล้ำกันมากขึ้น สัมประสิทธิ์จีนีที่เท่ากับ 0 หมายถึงความเท่าเทียมกันอย่างสมบูรณ์ (ทุกคนมีรายได้เท่ากัน) และ 1 หมายถึงความเหลื่อมล้ำอย่างสมบูรณ์ (มีคนที่มีรายได้เพียงคนเดียว ส่วนคนที่เหลือไม่มีรายได้เลย) การคำนวณสัมประสิทธิ์จีนีอยู่บนสมมติฐานว่าไม่มีใครมีรายได้ต่ำกว่าศูนย์ สัมประสิทธิ์จีนีของประเทศต่าง ๆ ทั่วโลกแตกต่างกันในช่วง 0.247 ในเดนมาร์ก และ 0.743 ในนามิเบีย
ดัชนีจีนี (Gini Index) คือสัมประสิทธิ์จีนีที่แสดงเป็นเปอร์เซนต์ ดังนั้นดัชนีจีนีของเดนมาร์กจะเท่ากับ 24.7
เหยิน เป๋ เหล่ เซมากูเตะ

ภาพยนตร์เรื่อง เหยิน เป๋ เหล่ เซมากูเตะ ออกฉายเมื่อวันที่ 27 ธันวาคม พ.ศ. 2550 จำหน่ายโดย พระนครฟิล์ม นำแสดงโดยจาตุรงค์ มกจ๊ก โก๊ะตี๋ อารามบอย และพิชญ์นาฏ สาขากร
อรหันต์ซัมเมอร์

อรหันต์ซัมเมอร์ ออกฉายเมื่อวันที่ 10 เมษายน ปี พ.ศ. 2551 กำกับโดย ภวัต พนังคศิริ จำหน่ายโดย เอ.จี.เอ็นเตอร์เทนเม้นท์ และ พระนครฟิลม์ ทำรายได้รวม 37 ล้านบาท
คณะสถาปัตยกรรมศาสตร์ มหาวิทยาลัยเทคโนโลยีราชมงคลศรีวิชัย

คณะสถาปัตยกรรมศาสตร์ มหาวิทยาลัยเทคโนโลยีราชมงคลศรีวิชัย เป็นคณะสถาปัตยกรรมศาสตร์แห่งแรกของภาคใต้ ตั้งอยู่ ณ มหาวิทยาลัยเทคโนโลยีราชมงคลศรีวิชัย จังหวัดสงขลา เปิดทำการสอนมาตั้งแต่ พ.ศ. 2513 (วิทยาลัยเทคนิคภาคใต้ /วิทยาลัยเทคโนโลยีและอาชีวศึกษา/สถาบันเทคโนโลยีราชมงคล วิทยาเขตภาคใต้)
• ปีการศึกษา 2514 เปลี่ยนชื่อจากแผนกวิชาออกแบบสถาปัตยกรรม เป็น “แผนกวิชาสถาปัตยกรรม” และได้เปลี่ยนหลักสูตรรับผู้สำเร็จการศึกษาระดับมัธยมศึกษาปีที่ 3 (ม.ศ.3) เข้าเรียน ระดับ ประกาศนียบัตรวิชาชีพ (ปวช.) หลักสูตร 3 ปี และปีการศึกษา
• ปีการศึกษา 2517 รับผู้สำเร็จการศึกษาระดับ ปวช. เข้าเรียน ปวส. หลักสูตร 2 ปี                                                                             
• ปีการศึกษา 2524 เปลี่ยนชื่อเป็น “แผนกวิชาช่างเทคนิคสถาปัตยกรรม”                                                                                        
• ปีการศึกษา 2540 เปิดสอนในระดับปริญญาตรี สาขาเทคโนโลยีสถาปัตยกรรม หลักสูตรต่อเนื่อง 3 ปี                                                    
• ปีการศึกษา 2548 เปิดสอนในระดับปริญญาตรี สาขาเทคโนโลยีสถาปัตยกรรม หลักสูตร 5 ปี
เมื่อปีการศึกษา 2551 มหาวิทยาลัยเทคโนโลยีราชมงคลศรีวิชัย ได้ประกาศให้  "“คณะสถาปัตยกรรมศาสตร์”" เป็นส่วนงานภายในมหาวิทยาลัยเทคโนโลยีราชมงคลศรีวิชัย ตามประกาศเรื่องจัดตั้งส่วนงานภายในมหาวิทยาลัยเทคโนโลยีราชมงคลศรีวิชัย อาศัยอำนาจตามความในมาตรา 4 แห่งพระราชบัญญัติการบริหารส่วนงานภายในของสถาบันอุดมศึกษา พ.ศ.2550 และมาตรา 17(2)(6) แห่งพระราชบัญญัติมหาวิทยาลัยเทคโนโลยีราชมงคล พ.ศ 2548 ประกอบกับมติสภามหาวิทยาลัยเทคโนโลยีราชมงคลศรีวิชัย ในคราวประชุมครั้งที่ 2/2551 เมื่อวันที่ 29 กุมภาพันธ์ 2551 และครั้งที่ 6/2551 เมื่อวันที่ 27  มิถุนายน 2551 โดย ประกาศ ณ วันที่ 25 กรกฎาคม 2551
ภาษากระเว็ต

ภาษากระเว็ต  หรือภาษาโกเว็ต ภาษาขเว็ต มีผู้พูด 3,012 คน (พ.ศ. 2531) อยู่ในภาคตะวันออกเฉียงเหนือของกัมพูชา จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก
เจ้าชายลีโอโพลด์ ดยุกแห่งออลบานี

เจ้าชายลีโอโพลด์ ดยุกแห่งออลบานี หรือพระนามเต็ม เลโอโพลด์ จอร์จ ดันแคน อัลเบิร์ต  ทรงเป็นพระราชโอรสพระองค์สุดท้องในสมเด็จพระราชินีนาถวิกตอเรียกับเจ้าชายอัลเบิร์ต พระราชสวามี ทรงเป็นสมาชิกพระองค์หนึ่งในสมาชิกพระราชวงศ์อังกฤษ พระองค์เป็นดยุกแห่งออลบานี เอิร์ลแห่งคลาเรนซ์และบารอน อาร์คโลว์ พระองค์ทรงเป็นฮีโมฟิเลียโดยสืบจากพระราชมารดา
พระชนม์ชีพในวัยเยาว์.
เจ้าชายลีโอโพลด์ประสูติเมื่อวันที่ 7 เมษายน ค.ศ. 1853 ณ พระราชวังบักกิงแฮม ลอนดอน เป็นพระราชโอรสพระองค์สุดท้องในสมเด็จพระราชินีนาถวิกตอเรียและเจ้าชายอัลเบิร์ต พระราชสวามี ตอนประสูตินั้นได้มีพระนามว่า "เจ้าชายลีโอโพลด์" ตั้งแต่ประสูติ เจ้าชายลีโอโพลด์มีพระนามเดียวกันกับสมเด็จพระราชาธิบดีเลออปอลที่ 1 แห่งเบลเยียม
ทรงเข้าพิธีบัพติศมาในพระราชวังบักกิงแฮมเมื่อวันที่ 28 มิถุนายนปีเดียวกัน โดยจอห์น เบิร์ด ซัมเมอร์ อาร์ชบิชอปแห่งแคนเทอร์เบอรี โดยมีพระบิดามารดาทูนหัวคือพระมหากษัตริย์แห่งฮาโนเวอร์ เจ้าหญิงวิลเลียมแห่งปรัสเซีย เจ้าหญิงแมรี อเดเลดแห่งแคมบริดจ์ เจ้าชายแห่งโฮเอ็นโลเออ-ลังเงินบวร์ค
สำนักงานบริหารหนี้สาธารณะ

สำนักงานบริหารหนี้สาธารณะ  หรือย่อว่า สบน. เป็นส่วนราชการระดับกรม ในสังกัดกระทรวงการคลัง มีหน้าที่ในการบริหารหนี้สาธารณะ ตามกฎหมายว่าด้วยการบริหารหนี้สาธารณะโดยการวางแผน กำกับ และดำเนินการก่อหนี้ค้ำประกัน และปรับโครงสร้างหนี้ของรัฐบาล หน่วยงานในกำกับดูแลของรัฐ องค์กรปกครองส่วนท้องถิ่น และรัฐวิสาหกิจ ซึ่งรวมทั้งการชำระหนี้ ของรัฐบาล และการติดตามและประเมินผลการดำเนินงาน เพื่อให้การบริหารหนี้สาธารณะเป็นไปอย่างมีประสิทธิภาพ และเสริมสร้างความยั่งยืนทางการคลังและการพัฒนาเศรษฐกิจ มีสำนักงานตั้งอยู่ที่ถนนพระรามที่ 6 แขวงพญาไท เขตพญาไท กรุงเทพมหานคร
ประวัติ.
การจัดตั้งสำนักบริหารหนี้สาธารณะ ได้มีการเสนอแนวความคิดต่อคณะรัฐมนตรี และมีมติให้จัดตั้งเมื่อวันที่ 21 กันยายน พ.ศ. 2542 เป็นหน่วยงานในสังกัดสำนักงานปลัดกระทรวงการคลัง มีภารกิจในการกำหนดนโยบายและวางแผนการก่อหนี้ในภาพรวม การพัฒนาตลาดตราสารหนี้ของประเทศ การบริหารความเสี่ยง การบริหารเงินสด และ การจัดทำระบบฐานข้อมูลหนี้ของประเทศ โดยให้โอนอัตรากำลังและงานที่อยู่ในความรับผิดชอบของกองนโยบายเงินกู้ สำนักงานเศรษฐกิจการคลัง และงานที่อยู่ในความรับผิดชอบของกลุ่มวิเคราะห์หนี้สาธารณะและเงินคงคลัง และส่วนหนี้สาธารณะและเงินคงคลัง ยกเว้นสายบริหารเงินคงคลัง สำนักการเงินการคลัง กรมบัญชีกลาง มาไว้ที่สำนักบริหารหนี้สาธารณะ 
ต่อมาได้มีการยกฐานะขึ้นเป็นส่วนราชการระดับกรม ในสังกัดกระทรวงการคลัง เมื่อวันที่ 3 ตุลาคม พ.ศ. 2545 
หน่วยงานในสังกัด.
<templatestyles src="Col-begin/styles.css"/>
รายนามผู้อำนวยการ.
สำนักงานบริหารหนี้สาธารณะ มีผู้ดำรงตำแหน่งผู้อำนวยการมาแล้ว ทั้งสิ้น 10 ท่าน ได้แก่
เลช็องซงซ็องนอร์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เลช็องซงซ็องนอร์ ("บทเพลงล้ำค่า") เป็นอัลบั้มภาษาฝรั่งเศสของเซลีน ดิออน นักร้องชาวแคนาดา ออกจำหน่ายในเกแบ็ก ประเทศแคนาดา เมื่อวันที่2 มิถุนายน พ.ศ. 2529 นับเป็นอัลบั้มฝรั่งเศสที่รวมเพลงฮิตเป็นอัลบั้มที่ 2 ของเธอ
ข้อมูลอัลบั้ม.
เซลีนได้ทำงานด้านดนตรีอย่างหนักในช่วง 5 ปีที่ผ่านมา หลังจากได้ออกจำหน่ายอัลบั้มกว่า 9 อัลบั้มในตลาดแคนาดา (อัลบั้มเพลง 5 อัลบั้ม, อัลบั้มคริสต์มาส 2 อัลบั้ม, บันทึกการแสดงสด 1 อัลบั้ม) นอกจากนี้ยังมีอัลบั้มรวมเพลง 2 อัลบั้มที่ออกจำหน่ายในประเทศฝรั่งเศส เซลีนได้รับสถานะโกลด์ และพลาตตินัมสำหรับอัลบั้มและซิงเกิล ของเธอ ได้รับรางวัลเฟลิกซ์ 11 รางวัล, รางวัลเทศกาลดนตรียามาฮ่า 2 รางวัล ซึ่งทำให้มีแนวคิดรวมเพลงฮิตลงในอัลบั้ม "เลช็องซงซ็องนอร์" 
อัลบั้มนี้มีเพลงใหม่ 1 เพลง คือ "เฟเซอเกอตูว์วูดรา" ขึ้นอันดับสูงสุดที่ 36 ในชาร์ตเกแบ็ก 
เซลีนสร้างมิวสิกวิดีโอเพลงภาษาฝรั่งเศสแรกในเพลง "เฟเซอเกอตูว์วูดรา" ภายหลังมิวสิกวิดีโอเพลงภาษาอังกฤษ "ลิสซึนทูเดอะแมจิกแมน" ในปี พ.ศ. 2525 ซึ่งเป็นมิวสิกวิดีโอทางการค้าแรกของเธอ
อินฟันตามารีอา กริสตีนาแห่งสเปน

เจ้าหญิงมารีอา กริสตีนาแห่งสเปน (Infanta Maria Cristina of Spain; มารีอา กริสตีนา เทเรซา อเลฆันดรา กวาดาลูเป มาเรีย เด ลา กอนเซ็ปซิโอน อิลเดฟอนซา วิกตอเรีย เอวเคเนีย เด บอร์บอน อี บัตเต็นแบร์ก; 12 ธันวาคม ค.ศ. 1911 - 23 ธันวาคม ค.ศ. 1996) เป็นพระราชธิดาในลำดับที่สี่ในพระเจ้าอัลฟอนโซที่ 13 แห่งสเปน และ สมเด็จพระราชินีวิกตอเรีย ยูจีนีแห่งสเปน อีกทั้งยังเป็นพระปิตุจฉาในสมเด็จพระราชาธิบดีฆวน การ์โลสที่ 1 อีกด้วย
ชีวิตในวัยเยาว์.
เจ้าหญิงมารีอา กริสตีนาประสูติเมื่อวันที่ 12 ธันวาคม ค.ศ. 1911 ณ พระราชวังหลวง กรุงมาดริด โดยเป็นพระราชธิดาองค์เล็กในพระเจ้าอัลฟอนโซที่ 13 แห่งสเปน พระราชโอรสพระองค์เดียวของพระเจ้าอัลฟอนโซที่ 12 แห่งสเปน และ สมเด็จพระราชินีมาเรีย คริสตินาแห่งสเปน กับ สมเด็จพระราชินีวิกตอเรีย ยูจีนีแห่งสเปน พระธิดาองค์เดียวในเจ้าชายเฮนรีแห่งแบ็ตเต็นเบิร์ก และ เจ้าหญิงเบียทริซแห่งสหราชอาณาจักร พระราชธิดาองค์เล็กของสมเด็จพระราชินีนาถวิกตอเรีย และ เจ้าชายอัลเบิร์ตแห่งแซ็กซ์-โคบูร์กและก็อตธา
เมื่อวันที่ 14 เมษายน ค.ศ. 1931 ขณะที่เจ้าหญิงมีพระชนมายุ 19 พรรษา สมเด็จพระราชาธิบดีแห่งสเปนเสด็จออกจากประเทศสเปนต่อหน้าการเดินขบวนประท้วงของพวกลัทธิสาธารณรัฐนิยม พระองค์เสด็จไปเพียงลำพังโดยทิ้งพระมเหสีกับพระโอรสและธิดาไว้ แม้ว่าจะไม่ทรงสละราชสมบัติจนกระทั่งถึงเดือนมกราคม ค.ศ. 1941 พระองค์ประทับลี้ภัยอยู่ในต่างประเทศโดยทรงมองดูประเทศสเปนที่เต็มไปด้วยการนองเลือด ความรุนแรง และความเป็นอนาธิปไตยภายใต้รัฐบาลสาธารณรัฐใหม่ อันนำไปสู่สงครามกลางเมืองของสเปนในอีกไม่กี่ปีต่อมา
เจ้าหญิงมาเรีย คริสตินาประทับอยู่ในพระราชวังหลวงกับพระชนนีและพระเชษฐา พระอนุชาและพระภคินี ทุกพระองค์ประทับในประเทศสเปนระยะสุดท้ายที่พระราชวังอันถูกปิดล้อมด้วยกลุ่มคนนิยมสาธารณรัฐ สมเด็จพระราชินีเอนาทรงสงสัยว่าครอบครัวของพระองค์จะจำต้องทนทุกข์ทรมานในชะตากรรมเดียวกับพระญาติในราชวงศ์รัสเซียหรือไม่ แต่สุดท้ายทุกพระองค์สามารถเสด็จออกจากพระราชวังไปทางประตูลับในอุทยาน มุ่งหน้าไปยังสถานีรถไฟเอสกอเรียล และประทับรถไฟข้ามชายแดนไปยังประเทศฝรั่งเศส ก่อนเสด็จต่อไปยังเมืองฟงแตนโบล
พระนางเทราปที

พระนางเทราปที  (อ่านว่า เทฺรา-ปะ-ที) เป็นธิดาของท้าวทรุบทและเป็นน้องสาวของธฤษฏัทยุมนะ มีต้นกำเนิดมาจากกองไฟยัญญะ ที่ฤๅษีได้ทำพิธีขึ้นมา เนื่องจากท้าวทรุปัทมีความแค้นโทรณาจารย์ที่ได้ให้ลูกศิษย์คือ อรชุน มาแก้แค้นและแพ้สงครามแก่อรชุน จึงแค้นใจตนเองว่าเหตุใดจึงไม่มีบุตรที่เก่งกาจดังเช่นอรชุน จึงให้ฤๅษีกระทำพิธีขอบุตรชายที่รบและเก่งในการทำสงครามและบุตรสาวที่รูปงามเพื่อที่จะมาเป็นภรรยาของอรชุนในภายภาคหน้า ต่อมาท้าวทรุปัทได้ให้ทำพิธีสยุมพรแก่พระนางเทราปที ปรากฏว่าอรชุนได้รับเลือกเป็นสามี แต่ต่อมาอรชุนได้ยกพระนางเทราปทีแก่เหล่าพี่น้อง ได้แก่ 1. ยุธิษฐิระ 2. ภีมะ 3. นกุล 4. สหเทพ ให้มาเป็นสามีร่วมกัน เนื่องจากพระนางกุนตีผู้เป็นพระมารดาของปาณฑพได้กล่าวให้แบ่งกันอย่างเท่าเทียมกันด้วยความไม่ได้ตั้งใจ และพวกปาณฑพเองต่างได้ถือคำพูดของมารดาเป็นวาจาสิทธิ์ นอกจากนั้นพระนางเทราปทียังเป็นชนวนเหตุของสงครามทุ่งกุรุเกษตรอีกด้วย เพราะพระนางเทราปทีได้ถูกทุหศาสันลากมากระทำอนาจารที่กลางสถา ทำให้ฝ่ายปาณฑพแค้นมากจึงประกาศสงครามขึ้น
นางเทราปทีได้ให้กำเนิดพระโอรสแก่พี่น้องปาณฑพทั้งห้า ดังนี้
นอกจากนี้บางตำนานยังมีกล่าวไว้ว่านางได้มีบุตรีให้กับสวามีทั้ง 5 อีกด้วย ได้แก่
บุตรทั้งหมดของปาณฑพทั้ง 5 จะถูกเรียกว่า อุปปาณฑพ โดยที่พี่คนโตของอุปปาณฑพ คือ ประติวินธยะ ที่มีอายุ 24 ปี
พลังงานเสรีกิบส์

พลังงานเสรีของกิ๊บส์ (Gibbs Free Energy) เป็นฟังก์ชันสภาวะตัวหนึ่งที่ ไม่สามารถวัดค่าได้แน่นอน แต่สามารถวัดค่าความเปลี่ยนแปลงได้
โดย ที่พลังงานเสรีกิบส์จะ ทำให้สามารถอธิบายได้ว่า ปฏิกิริยานั้นเกิดขึ้นเองได้หรือไม่(อธิบายว่าเกิดเองได้หรือไม่ได้ แต่ไม่ได้อธิบายว่าเกิดขึ้นเร็ว
หรือเกิดขึ้นช้า) โดยที่ถ้า มีค่าเป็น - คือ สามารถเกิดขึ้นเองได้ ถ้ามีค่าเป็น + คือ ไม่สามารถเกิดขึ้นเองได้ และ ถ้ามีค่าเป็น 0 คือ ปฏิกิริยานั้น
เกิดการผันกลับได้ (เกิดสมดุลของสมการ) 
พลังงานเสรีของกิ๊บส์ หาได้จาก การเปลี่ยนแปลงความร้อนของปฏิกิริยา ลบด้วย อุณหภูมิในหน่วยองศาเคลวินคูณกับการเปลี่ยนแปลงเอนโทรปี (ความไม่เป็นระเบียบของระบบ ถ้ามีค่าสูงแสดงว่าระบบเกิดปฏิกิริยาได้ดี) ของระบบ
ประพนธ์ สุนทรจามร

ประพนธ์ สุนทรจามร มีชื่อจริงว่า นาวาอากาศเอก ประพนธ์ โตจำเริญ เกิดเมื่อ พ.ศ. 2471 เป็นศิษย์ครูเวส สุนทรจามร มีผลงานเพลงมากมาย เช่น บุพเพสันนิวาส เสียงสวาท (คู่ พิทยา บุณยรัตพันธุ์) หาดผาแดง ผู้ที่พระเจ้าสาป
ชีวิตการทำงานของประพนธ์ เริ่มต้นที่ตำแหน่งลูกจ้างชั่วคราว กระทรวงกลาโหมและกระทรวงพาณิชย์ หลังจากนั้นได้ทำงานอยู่บริษัท นครหลวงประกันชีวิต ในช่วงนี้ ครูเวส สุนทรจามร ได้เห็นความสามารถด้านร้องเพลง จึงได้ชักชวนมาร่วมวงดนตรีศิษย์จามร ซึ่งครู ธนิต ผลประเสริฐตั้งขึ้น
ประพนธ์เล่าว่า เมื่อครั้งที่มาพบครูเวส สุนทรจามร ครูเวสได้ถามว่าร้องเพลงอะไรได้บ้าง ประพนธ์ก็ได้นำชื่อเพลงที่ร้องได้มาให้ครูเวสดู พอดีกับวินัย จุลละบุษปะ ผ่านเข้ามา แล้วพูดว่า "เพลงของผมทั้งนั้นเลยนี่ครู" ครูเวสเลยให้ร้อง เมื่อเป็นที่ถูกใจแล้ว จึงได้ประพันธ์เพลงให้ร้อง
สำหรับเพลงบุพเพสันนิวาสที่สร้างชื่อเสียงให้กับประพนธ์อย่างมากมายนั้น เป็นผลงานที่ครูสุรัฐ พุกกะเวส แต่งร่วมกับครู เวส สุนทรจามร แต่งไว้แต่ยังไม่มีคนร้อง ประพนธ์จึงได้เข้ามาร้อง เมื่อ พ.ศ. 2495 หลังจากนั้น ประพนธ์ก็มีผลงานเพลงออกมาเรื่อย ๆ เช่น หาดผาแดง ดวงใจของพี่ เสียงสวาท กระต่ายกับดวงจันทร์ (คู่ พิทยา บุณยรัตพันธุ์)
ปี พ.ศ. 2497 ประพนธ์ สุนทรจามร ได้ลาออกจากบริษัท นครหลวงประกันชีวิต เพื่อเข้ารับราชการทหาร สังกัดกรมสารบัญทหารอากาศ โดยมิได้ร่วมขับร้องเพลงอยู่ในวงดนตรีสุนทราภรณ์เลย ดังนั้น ประพนธ์จึงไม่ใช่นักร้องของสุนทราภรณ์ ในระยะนี้ประพนธ์ได้ร้องเพลงอยู่กับคณะจารุกนก และคณะศิษย์จามรอยู่เนือง ๆ
พ.ศ. 2512 ประพนธ์ได้ร้องเพลงหาดผาแดงของ "พรพิรุณ" ทำให้มีชื่อเสียงโด่งดังอีกครั้ง และรับร้องเพลงอยู่ตามไนต์คลับและภัตตาคารอยู่บ้าง ภายหลังจึงได้รับร้องเพลงกับวงธนิตสรณ์ ของครูธนิต ผลประเสริฐ วงดนตรีไตรทิพย์ ของ บุญเลื่อน ไตรพิพัฒน์ และวงดนตรีเอื้อสัมพันธ์ ของ ปรีชา เกียรติประวัติ
ประพนธ์ สุนทรจามร ได้เกษียณอายุราชการจากกองทัพอากาศแล้ว เมื่อ พ.ศ. 2531 แต่รับร้องเพลงอยู่เสมอ ในนามวงดนตรี คีตกานต์ โดยพักอาศัยอยู่ที่ย่านบึงกุ่ม
พ.ศ. 2563 ประพนธ์ โตจำเริญ (สุนทรจามร) ได้ประสบอุบัติเหตุและเสียชีวิตลงเมื่อวันที่ 30 มีนาคม พ.ศ.2563
อามิสทาน

การให้อามิสทาน คือการให้วัตถุทาน 10 อย่าง ได้แก่ ข้าว น้ำ ผ้า ยานพาหนะ ดอกไม้ ของหอม ของลูบไล้ ที่นอน ที่พัก เครื่องประทีป หรือให้ปัจจัย 4 มีจีวร เป็นต้น ย่อมให้ด้วยเหตุต่าง ๆ กันเป็น 8 ประการ คือ
บุนนาค

บุนนาค หรือ สารภีดอย หรือ นาคบุตร (ชื่อวิทยาศาสตร์: "Mesua ferrea") จัดอยู่ในวงศ์ "Calophyllaceae" มีถิ่นกำเนิดในเขตนิเวศอินโดมาลายา เป็นไม้ยืนต้น โตช้า เนื้อไม้แข็งและหนัก ต้นบุนนาคเป็นที่นิยมปลูกเป็นไม้ประดับเนื่องจากมีรูปทรงที่สง่างาม ใบสีเขียวเทาอมฟ้า เมื่อใบอ่อนจะมีสีชมพูอมแดงสวยงาม และดอกสีขาวขนาดใหญ่มีกลิ่นหอมแรง บุนนาคได้รับการยกย่องให้เป็น ต้นไม้ประจำชาติของศรีลังกา และเป็น ต้นไม้ประจำรัฐมิโซรัม และ ดอกไม้ประจำรัฐตริปุระ ในประเทศอินเดีย
การจำแนกประเภท.
บุนนาคถูกระบุครั้งแรกในหนังสือ "Species Plantarum" ของคาร์ล ลินเนียส ในปี 1753 หน้า 515
"Mesua ferrea" เป็นสายพันธุ์ที่ซับซ้อนและเคยถูกแบ่งออกเป็นหลายสายพันธุ์และพันธุ์ย่อย เอ.เจ.จี.เอช. คอสเตอร์แมนส์ และ กุนาติลเลเก และคณะ เรียกต้นไม้ที่อธิบายไว้ในบทความนี้ว่า "Mesua nagassarium" Kostermans แยกย่อย "Mesua nagassarium" ออกเป็นหลายชนิดย่อย
ผู้เขียนเหล่านี้ระบุว่า "Mesua ferrea" เป็นสายพันธุ์แยกต่างหาก ที่พบเฉพาะในศรีลังกา เป็นต้นไม้ขนาดเล็ก สูง 15 เมตร เติบโตใกล้ลำธารและในหนองน้ำทางตะวันตกเฉียงใต้ของศรีลังกา เรียกว่า "Diya Na" ในภาษาสิงหล แปลว่า "ต้นน้ำนา" "Diya Na" นี้ไม่ได้รับการเพาะปลูก Gunatilleke และคณะ (หน้า 139) กล่าวไว้ในหมายเหตุว่า "ในการปรับปรุงล่าสุด diya na ถูกตั้งชื่อว่า Mesua thwaitesii และ na เป็น Mesua ferrea"
Kostermans และ Gunatilleke และคณะ จัดประเภท Mesua ferrea ไว้ในวงศ์ Clusiaceae ในขณะที่ในฐานข้อมูล AgroForestryTree Database จัดอยู่ในวงศ์ Guttiferae ใน Plants of the World Online และ World Flora Online จัดอยู่ในวงศ์ Calophyllaceae
ลักษณะทางพฤกษศาสตร์.
เป็นไม้ยืนต้นขนาดใหญ่ สูงได้เกิน 30 เมตร ลำต้นมักแผ่กว้างออกไปคล้ายฐานรองรับ โดยมีเส้นผ่านศูนย์กลางลำต้นสูงสุดถึง 2 เมตร เปลือกของต้นอ่อนมีสีเทาอมขี้เถ้าและหลุดลอกเป็นแผ่น ในขณะที่เปลือกของต้นแก่จะมีสีเทาเข้มอมขี้เถ้าและมีรอยแตกสีน้ำตาลแดง ใบเรียงตรงข้ามกัน รูปใบเรียวยาว ปลายแหลม สีเขียวอมฟ้าถึงเขียวเข้ม ยาว 7-15 เซนติเมตร กว้าง 1.5-3.5 เซนติเมตร ด้านล่างของใบมีสีขาว ใบอ่อนที่เพิ่งแตกออกมาจะมีสีแดงถึงชมพูอมเหลืองและห้อยลงมา กิ่งก้านเรียวกลมและไม่มีขน ดอกสมบูรณ์เพศ มีเส้นผ่านศูนย์กลาง 4-7.5 เซนติเมตร มีกลีบดอกสีขาว 4 กลีบ และใจกลางดอกประกอบด้วยเกสรตัวผู้ยาวประมาณ 1.5 เซนติเมตรสีเหลืองอมส้มจำนวนมาก หอมเย็น ออกเป็นกระจุก 2-1 ดอก ผลเป็นแคปซูลรูปไข่ถึงกลม มีเมล็ดหนึ่งถึงสองเมล็ด
พบได้ในป่าดิบชื้น ตามริมห้วย ลำธาร ที่ระดับความสูงไม่เกิน 600–700 เมตร
เป็นไม้วงศ์เดียวกับ ต้นชะมวงหรือส้มป่อง มะดะหรือมังคุดป่า ต้นติ้วแดงและ ต้นติ้วขน จัดกลุ่มอยู่ในไม้พวก Iron wood คือเนื้อแข็ง 
ซึ่งมีอยู่ในหลายประเทศ ต้นบุนนาคสามารถพบได้ในอินเดียและศรีลังกา 
ประโยชน์.
ในตำรายาแผนไทย พบว่าแทบทุกส่วนของบุนนาคนำมาใช้ประโยชน์ทางยาได้หมด
ธงชาติอาร์เจนตินา

ธงชาติอาร์เจนตินา ถือกำเนิดขึ้นเมื่อปี พ.ศ. 2355 ลักษณะเป็นธงสามแถบแนวนอน ประกอบด้วยแถบสีฟ้า-สีขาว-สีฟ้า ซึ่งแต่ละแถบล้วนกว้างเท่ากัน ส่วนรูปดวงอาทิตย์สีเหลืองกลางธง ซึ่งมีชื่อเรียกว่า ดวงอาทิตย์แห่งเดือนพฤษภาคม  ได้เพิ่มเข้ามาภายหลังเมื่อ พ.ศ. 2361 รูปธงที่กล่าวมานี้เป็นธงชาติสำหรับพิธีการ  หากธงนี้ไม่มีรูปดวงอาทิตย์ จะถือเป็นธงชาติสำหรับประดับตกแต่ง  แม้ธงทั้งสองอย่างนี้จะมีศักดิ์เป็นธงชาติเหมือนกัน แต่ธงชาติสำหรับประดับตกแต่งจะต้องชักไว้ต่ำกว่าธงชาติสำหรับพิธีการเสมอ 
ตามหลักวิชาธัชวิทยาแล้ว จัดให้ธงชาติอาร์เจนตินาสำหรับพิธีการเป็นธงพลเรือน ธงราชการ ธงกองทัพและธงราชนาวี ส่วนธงชาติสำหรับประดับตกแต่ง จัดเป็นธงพลเรือนและธงเรือพลเรือน 
ลักษณะอย่างเป็นทางการ.
ขนาดสัดส่วน.
นับตั้งแต่ พ.ศ. 2521 เป็นต้นมา สัดส่วนของธงชาติอาร์เจนตินาอย่างเป็นนั้นได้กำหนดให้มีความกว้างเป็น 9 ส่วน ยาว 14 ส่วน และแบบธงขนาดมาตรฐานนั้นเป็นธงขนาดกว้าง 90 เซนติเมตร ยาว 140 เซนติเมตร ภายในประกอบด้วยแถบแนวนอน 3 แถบ แถบบนและล่างเป็นสีฟ้า แถบกลางสีขาว แต่ละแถบนั้นกว้าง 30 เซนติเมตร ที่แถบกลางนั้นมีรูปพระอาทิตย์สีเหลืองทอง ซึ่งมีชื่อว่า ดวงอาทิตย์แห่งเดือนพฤษภาคม  รูปดังกล่าวนี้คือสัญลักษณ์ของเทพอินตี ผู้เป็นสุริยเทพตามความเชื่อของชาวอินคา อนึ่ง ยังมีการใช้ธงชาติอาร์เจนตินาที่มีสัดส่วนเป็น 1:2 และ 2:3 ด้วยเช่นกัน
ระดับสี.
ระดับสีที่ใช้ในธงชาติอย่างเป็นทางการกำหนดตามมาตรฐาน CIE 1976 ดังนี้
ส่วนตารางเบื้องล่างต่อไปนี้ เป็นการเทียบค่าระดับสีตามระบบสี RGB และระบบสีแพนโทน
ดวงอาทิตย์แห่งเดือนพฤษภาคม.
ดวงอาทิตย์แห่งเดือนพฤษภาคม  อันเป็นภาพสัญลักษณ์กลางธงชาตินั้น มีต้นแบบมาจากภาพดวงอาทิตย์ในเงินเหรียญ 8 เอสคูโดของอาร์เจนตินาในปี พ.ศ. 2356 (มีค่าเท่ากับ 1 ดอลลาร์สเปนในเวลานั้น) โดยรูปด้งกล่าวมีเส้นรัศมีตรงสลับกับเส้นรัศมีคดแผ่ออกมาอย่างละ 16 แฉก
ถึงปี พ.ศ. 2521 มีการกำหนดอย่างชัดเจนว่าสีของดวงอาทิตย์นั้นใช้ดวงอาทิตย์เป็นสีเหลืองทอง ("amarillo oro") โดยวงกลมตอนในนั้นมีเส้นผ่านศูนย์กลาง 10 เซนติเมตร ตอนนอกมีเส้นผ่านศูนย์กลางเป็น 25 เซนติเมตร (โดยรวมแล้ว รัศมีของรูปดวงอาทิตย์ทั้งหมดเป็น <math>5/6</math> เท่าของความกว้างแถบสีขาว ส่วนใบหน้าของดวงอาทิตย์นั้นมีเส้นผ่านศูนย์กลางเป็น <math>2/5</math> ของรูปดวงอาทิตย์นั้น) ส่วนรัศมีของดวงอาทิตย์ที่เปล่งออกมามี 32 แฉก โดยยังคงลักษณะเป็นเส้นรัศมีตรงและคดอย่างละ 16 แฉก รูปดังกล่าวนี้จะถูกปักไว้ในธงชาติสำหรับพิธีการ
เพลงธงชาติ.
Aurora (พระอาทิตย์ขึ้น).
ประพันธ์โดย Luigi Illica และ Héctor Cipriano Quesada เรียบเรียงโดย Héctor Panizza เพลงดังกล่าวนี้ขับร้องขณะเชิญธงชาติขึ้นสู่ยอดเสา.
พราย (แก้ความกำกวม)

พราย อาจหมายถึง
บุคคล.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โรงเรียนพระหฤทัยดอนเมือง

โรงเรียนพระหฤทัยดอนเมือง  (อักษรย่อ: พ.ท.ด., PTD) เป็นโรงเรียนเอกชนในกรุงเทพมหานคร ประเภทสหวิทยา สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ เป็นโรงเรียนในเครือของคณะภคินีพระหฤทัยของพระเยซูเจ้าแห่งกรุงเทพฯ ศาสนาโรมันคาทอลิก มุ่งเน้นภาษาต่างประเทศ
สัญลักษณ์ประจำโรงเรียน.
สัญลักษณ์ ของโรงเรียน ประกอบด้วยคำว่า “ซื่อสัตย์ เมตตา” ซึ่งเป็นคุณธรรมที่เป็นปรัชญา ของโรงเรียน มี H อยู่ในวงกลม รองรับด้วยกิ่งไม้ 2 กิ่ง
H เป็นสัญลักษณ์ซึ่งมีความหมาย บ่งบอกคุณธรรมหลายรูปแบบ เพื่อบรรดาผู้บริหาร โรงเรียน ครู และนักเรียนจะได้ยึดคุณธรรมเหล่านี้
เป็นแบบอย่าง ของการดำเนินชีวิต และเป็นเอกลักษณ์ ของโรงเรียนในเครือคณะตลอดไป ใบไม้ สีเขียว ซึ่งติดกับกิ่งที่ผูกพันกันทั้ง 2 กิ่ง 
ใบหมายถึง บุคคล กิ่งหมายถึง สังคม ซึ่งต้องพึ่งพากันและกัน โดยสมาชิกของสังคม อยู่ร่วมกันอย่างมีชีวิตชีวา ด้วยความเอื้ออาทร และดำรงชีวิต อย่างสันติสุข
H มาจากคำว่า Heart หมายถึง คณะภคินีพระหฤทัยของพระเยซูเจ้าแห่งกรุงเทพฯ และยังหมายถึงดวงใจที่เปี่ยมด้วยความรักเมตตาโดยเลียนแบบอย่างดวงพระหฤทัยของพระเยซู
H มาจากคำว่า Holy หมายถึง ความเป็นผู้ฝึกฝนตน ให้เพียบพร้อมด้วยจริยธรรม และคุณธรรมทุกประการ เป็นผู้คู่ควรแก่การยกย่อง สรรเสริญ
H มาจากคำว่า Honest หมายถึง ความซื่อสัตย์ อันเป็นคุณธรรม ที่มนุษย์ทุกคน พึงมีพึงปฏิบัติ
H มาจากคำว่า Honour หมายถึง เกียรติ และศักดิ์ศรี ของความเป็นมนุษย์ มีจิตสำนึกของการรักเกียรติ และยอมรับ ในความมีเกียรติ และศักดิ์ศรีของผู้อื่น
H มาจากคำว่า Humble หมายถึง ความสุภาพ ถ่อมตน ความอ่อนหวาน อันเป็น คุณสมบัติของกุลสตรี
H มาจากคำว่า Home หมายถึง ความเป็นครอบครัวเดียวกัน ความเป็นพี่น้อง และความเป็นหนึ่งเดียวกัน
สรุปได้ว่า สัญลักษณ์ H ในวงกลม เป็นศูนย์รวมของโรงเรียน ในเครือ คณะภคินีพระหฤทัย ของพระเยซูเจ้า 
ซึ่งสมาชิก อัน ประกอบด้วย ผู้บริหาร คณะครูนักเรียนทุกคน เพียรบำเพ็ญคุณธรรมเพื่อ ความเป็นหนึ่งเดียวกัน 
พร้อมด้วยเกียรติ และศักดิ์ศรีแห่งความเป็นมนุษย์ ที่สมบูรณ์ในสังคม
ประวัติโรงเรียน.
แต่เดิมชื่อโรงเรียนมารีสวรรค์ มีเนื้อที่ทั้งหมด 14 ไร่ สังกัดสำนักงานคณะกรรมการการศึกษาเอกชน เปิดทำการ สอนตั้งแต่วันที่ 19 พฤษภาคม 2512 
ปัจจุบันเปิดทำการสอน ในชั้นอนุบาล1- มัธยมศึกษาปีที่ 6 โรงเรียนพระหฤทัยดอนเมือง อยู่ในเขตชุมชนขนาดใหญ่ มีประชาชนอาศัยอยู่อย่างหนาแน่น 
มีความเจริญขึ้นเรื่อย ๆ ทั้งในด้านสิ่งปลูกสร้างด้านการศึกษา ด้านความเป็นอยู่และการคมนาคม จะเห็นได้จากมีหมู่บ้านขนาดใหญ่หลายแห่ง 
สถานศึกษาทั้งของรัฐและเอกชน สถานีรถไฟดอนเมือง สถานที่ราชการ บริษัท ธนาคาร รวมถึงการประกอบธุรกิจต่าง ๆ นอกจากนั้นยังอยู่ใกล้สนามบินที่
เป็นสนามบินพาณิชย์ของประเทศ ที่ชาวต่างประเทศเข้ามาติดต่อธุรกิจและท่องเที่ยวในประเทศไทย ส่วนด้านการคมนาคมโดยทางรถยนต์สะดวกมีถนนกว้างขวาง
ผ่านบริเวณด้านหน้าและ ด้านข้างของ โรงเรียน ได้แก่ ถนนวิภาวดี-รังสิต และถนนสรงประภา ซึ่งสามารถผ่านไปต่อเชื่อมกับถนนติวานนท์เข้าจังหวัดนนทบุรี 
จังหวัดปทุมธานี และจังหวัดใกล้เคียง มีรถรับจ้างประจำทางบริการอย่างเพียงพอ 
อาณาเขต.
บริเวณหน้าโรงเรียน ตรงข้ามกับหมู่บ้านปิ่นเจริญ 3 และเยื้องกับค่ายลูกเสือพิศลยบุตร หลังโรงเรียนอยู่ในบริเวณเดียวกับหมู่บ้านศิริสุข และที่ทำการเขตดอนเมือง 
ตั้งอยู่ใกล้กับท่าอากาศยานดอนเมือง วัดดอนเมือง และทิศตะวันตกอยู่ในบริเวณของหมู่บ้านบุญอนันต์ โรงเรียนประชาอุทิศ และวัดสีกัน
บุตรี เผือดผ่อง

บุตรี เผือดผ่อง ชื่อเล่น สอง เกิดวันที่ 16 ตุลาคม พ.ศ. 2533 เป็นนักกีฬาเทควันโดชาวไทย ได้รับเหรียญเงินในการแข่งขันโอลิมปิกครั้งที่ 29 รุ่น 49 กิโลกรัม มีภาพยนตร์สั้นที่กล่าวถึงบุตรี เผือดผ่อง ในปี 2552 ไม่ทราบแน่ชัดว่าใครเป็นผู้สร้าง แต่คาดว่าสร้างโดยธนาคารอาคารสงเคราะห์ บุตรี เผือดผ่อง เคยถ่ายโฆษณาของการกีฬาแห่งประเทศไทย ซึ่งออกอากาศทางช่อง T-Sports
ประวัติ.
บุตรี เผือดผ่อง ศึกษาในระดับชั้นมัธยมศึกษาที่โรงเรียนสตรีวัดมหาพฤฒาราม ในพระบรมราชินูปถัมภ์ และสำเร็จการศึกษาดับระปริญญาตรีที่ ภาควิชารัฐศาสตร์และรัฐประศาสนศาสตร์ มหาวิทยาลัยเกษตรศาสตร์ เริ่มฝึกเตะเทควันโดตั้งแต่อายุได้ 11 ขวบ แล้วจึงเริ่มเล่นกีฬาเทควันโด ตามพี่สาว ภัสสร เผือดผ่อง
จากนั้นลงแข่งขันรายการเยาวชนชิงชนะเลิศภาคตะวันออก ซึ่งก็ได้รับเหรียญทอง และตระเวนแข่งขันก็ได้รับเหรียญทองมาโดยตลอดไม่ว่าจะเป็น กีฬาเยาวชนแห่งชาติ 3 สมัยซ้อน ในปี 2548, 2549 และ 2550, เยาวชนชิงชนะเลิศแห่งประเทศไทยในปี 2549 และ 2550, เยาวชนชิงชนะเลิศแห่งเอเชียปี 2550 และเหรียญทองเยาวชนชิงแชมป์โลกในปี 2549 
หลังจากแข่งขันในระดับเยาวชน ได้เลื่อนมาแข่งรุ่นประชาชน และคว้าแชมป์ประเทศไทยได้สำเร็จ จากนั้นได้ออกในรายการ เบสต์ ออฟ เดอะ เบสต์ สามารถเตะชนะนักกีฬารุ่นพี่อย่าง เยาวภา บุรพลชัย และ แม่น้ำ เชิดเกียรติศักดิ์ ทำให้มีชื่อเสียงขึ้นมา 
โค้ชเช ยอง ซุก เรียกตัวบุตรีเข้าแคมป์ทีมชาติ จากนั้นเข้าแข่งขันซีเกมส์ครั้งที่ 24 ที่จังหวัดนครราชสีมา ก็สามารถคว้าเหรียญทองมาได้ และในเวลาต่อมายังได้รับเหรียญทองจากรายการยูเอส โอเพ่น
หลังจากนั้นในการแข่งขันโอลิมปิกครั้งที่ 29 ที่ประเทศจีน ปี 2008 รุ่น 49 กิโลกรัม บุตรี เผือดผ่อง สามารถคว้าเหรียญเงินมาได้สำเร็จ ก่อนที่จะมาคว้าเหรียญทองในการแข่งขันซีเกมส์ ครั้งที่ 25 ที่ประเทศลาว ในปี 2009
ในการแข่งขันซีเกมส์ ครั้งที่ 26 ที่ประเทศอินโดนีเซีย ปี 2011 บุตรี เผือดผ่อง เข้าร่วมการแข่งขันในขณะที่มีอาการบาดเจ็บหัวเข่าทั้งสองข้าง ซึ่งเรื้อรังมานาน ทำให้พลาดไม่ได้เหรียญรางวัลในการแข่งขันครั้งนี้ โดยหลังจากกลับมาถึงเมืองไทยเจ้าตัวจึงได้ประกาศเลิกเล่นอย่างเป็นทางการ
ชีวิตส่วนตัว.
หลังจาก บุตรี เผือดผ่อง เลิกเล่นเทควันโดทีมชาติ เจ้าตัวได้เข้าทำงานที่สถาบันวิจัยจุฬาภรณ์ และสมรสกับเป็นเอก การะเกตุ
ประเทศไทยในโอลิมปิกฤดูร้อน 2008

ประเทศไทย เข้าร่วมการแข่งขันใน โอลิมปิกฤดูร้อน 2008 ครั้งที่ 29 จัดขึ้น ณ กรุงปักกิ่ง ฮ่องกง ชิงเต่า ชิงหวงเต่า เซี่ยงไฮ้ และเฉิ่นหยาง สาธารณรัฐประชาชนจีน ระหว่างวันที่ 8 สิงหาคม ถึง 24 สิงหาคม พ.ศ. 2551 โดยได้เหรียญทั้งหมด 5 เหรียญ: เหรียญทอง 2 เหรียญจาก สมจิตร จงจอหอ และประภาวดี เจริญรัตนธารากูล เหรียญเงิน 2 เหรียญจาก มนัส บุญจำนงค์ และบุตรี เผือดผ่อง และเหรียญทองแดง 2 เหรียญจาก เพ็ญศิริ เหล่าศิริกุล และวันดี คำเอี่ยม ซึ่งประเทศไทยได้อันดับที่ 30 ของการแข่งขันครั้งนี้
กรีฑา.
ชาย
หญิง
จักรยาน.
หญิง
เทควันโด.
ชาย
หญิง
เทนนิส.
หญิง
ปิงปอง.
หญิง
แบดมินตัน.
ชาย
หญิง
ผสม
ยกน้ำหนัก.
ชาย
หญิง
ยิงปืน.
ชาย
หญิง
เรือใบ.
ชาย
หญิง
ว่ายน้ำ.
หญิง
ท้าวปาณฑุ

ท้าวปาณฑุ  เป็นกษัตริย์แห่งอาณาจักรกุรุที่มีเมืองหลวงที่หัสตินาปุระในมหากาพย์ "มหาภารตะ" พระองค์เป็นพระราชบิดาอุปถัมภ์ของปาณฑพ ผู้เป็นตัวละครศูนย์กลางในมหากาพย์
ท้าวปาณฑุพระราชสมภพด้วยพระวรกายสีซีดจากเจ้าหญิงอัมพาลิกา พระมเหสีองค์ที่สองของวิจิตรวีรยะ ท้าวปาณฑุสมรสกับพระนางกุนตีและพระนางมาทรี หลังคำสาปของฤๅษี Kindama พระราชโอรสของพระองค์เกิดมาโดยอาศัยพรที่เทพเจ้าหลายองค์ประทานให้แก่พระนางกุนตีผู้เป็นพระมเหสี เนื่องจากพระองค์ไม่สามารถมีบุตร
พระราชสมภพ.
เมื่อวิจิตรวีรยะสวรรคตจากอาการพระประชวร ภีษมะขึ่นครองราชย์ไม่ได้เนื่องด้วยคำสาบาน และสาย Bahlika ไม่ต้องการออกจากอาณาจักร Bahlika ก่อให้เกิดวิกฤติผู้สืบทอดในหัสตินาปุระ พระนางสัตยวดีจึงเชิญวยาสให้เจ้าหญิงอัมพิกาและเจ้าหญิงอัมพาลิกาทรงมีครรภ์ด้วยพิธี Niyoga เมื่อฤๅษีวยาสเไปเข้าเฝ้าอัมพาลิกา พระนางทรงตกใจกลัวตัวเขาจนหน้าซีดเผือดด้วยความขยะแขยง ทำให้พระราชโอรสของพระนางเกิดมามีสีซีด ดังนั้น พระนามของท้าวปาณฑุจึงแปลว่าซีด
คำสาปและสวรรคต.
ครั้งหนึ่งเมื่อขึ้นครองราชย์แล้วเสด็จประพาสป่า ได้ยิงธนูใส่กวางคู่หนึ่งที่กำลังสมสู่กันอยู่ แต่ปรากฏว่ากวางคู่นั้นเป็นฤๅษีจำแลงกายเป็นกวาง ก่อนตายฤๅษีได้สาปแช่งท้าวปาณฑุว่า เมื่อใดที่ท่านสมสู่กับหญิงผู้ใดก็ตามขอให้ท่านได้ประสบถึงแก่ความตาย ทำให้ท้าวปาณฑุเสียใจมากจึงสละราชสมบัติแล้วเข้าป่าออกบวช ซึ่งชายาทั้ง 2 ก็ขอติดตามไปด้วย วันหนึ่งท้าวปาณฑุได้เข้าไปในป่ากับพระนางมาทรีเพื่อไปเก็บผลไม้และดอกไม้ ระหว่างนั้นได้เกิดความใคร่อยากสมสู่กับพระนางมาทรีขึ้น จึงทำให้ท้าวปาณฑุสิ้นใจในเวลาต่อมาตามคำสาปของฤๅษีที่ได้สาปแช่งไว้
มหาวิทยาลัยเทคโนโลยีราชมงคลล้านนา พิษณุโลก

มหาวิทยาลัยเทคโนโลยีราชมงคลล้านนา พิษณุโลก เป็นเขตพื้นที่การศึกษาในสังกัด มหาวิทยาลัยเทคโนโลยีราชมงคลล้านนา มีชื่อเสียงในการจัดการศึกษาด้านการเกษตรกรรม หรือที่รู้จักกันในนาม "เกษตรบ้านกร่าง" ปัจจุบันมีนักศึกษาในสังกัดจำนวน 798 คน
ประวัติ.
วิทยาเขตพิษณุโลก เดิมชื่อว่า "โรงเรียนเกษตรกรรมพิษณุโลก" ตั้งอยู่เลขที่ 52 หมู่ 7 ตำบลบ้านกร่าง อำเภอเมืองพิษณุโลก จังหวัดพิษณุโลก มีเนื้อที่ทั้งหมด 572 ไร่ 3 งาน 15 ตารางวา ก่อตั้งเมื่อวันที่ 23 กันยายน พ.ศ. 2496 และต่อมาในปี พ.ศ. 2497 ได้เปิดรับนักเรียนที่จบชั้นประถมปีที่ 4 เข้าศึกษาต่อหลักสูตรมัธยมอาชีวศึกษาตอนต้น เป็นมัธยมศึกษาตอนปลาย หลักสูตร 3 ปี ในปี พ.ศ. 2507 ได้ขยายจากมัธยมอาชีวศึกษาตอนต้น เป็นมัธยมอาชีวศึกษาตอนปลายเกษตรกรรม (3 ปี) และในปี พ.ศ. 2518 จึงได้ย้ายมาสังกัดวิทยาลัยเทคโนโลยีและอาชีวศึกษา เป็น วิทยาเขตเกษตรพิษณุโลก และเปิดสอนในระดับประกาศนียบัตรวิชาชีพชั้นสูง (ปวส.) ต่อมาในปี พ.ศ. 2535 จึงได้เปิดทำการสอนในระดับปริญญาตรีเป็นครั้งแรก กระทั่งในปี พ.ศ. 2548 สถาบันเทคโนโลยีราชมงคล ได้ยกฐานะเป็นมหาวิทยาลัยเทคโนโลยีราชมงคลล้านนา จึงได้ปรับเปลี่ยนสถานะดังเช่นปัจจุบัน
คณะที่เปิดสอน.
มหาวิทยาลัยเทคโนโลยีราชมงคลล้านนา พิษณุโลก เปิดทำการเรียนการสอนใน 3 คณะ ได้แก่
หน่วยงานของนักศึกษา.
มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับเขตพื้นที่ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
ฮีโร่ เพชฌฆาต ล่าข้ามโลก

ฮีโร่ เพชฌฆาต ล่าข้ามโลก  เป็นภาพยนตร์แอคชั่นซึ่งนำแสดงโดย นิโคลัส เคจ, ชาคริต แย้มนาม, เป้ย ปานวาด และนักแสดงชาวฮ่องกง หยาง ไฉ่นี ออกฉายในปี พ.ศ. 2551 กำกับโดยออกไซด์ แปง และแดนนี่ แปง
ภาพยนตร์เรื่องนี้สร้างโดยบริษัท Saturn Films ของนิโคลัส เคจ โดยได้ซื้อสิทธิ์การสร้างภาพยนตร์เรื่อง บางกอกแดนเจอรัส (ฮีโร่ เพชฌฆาตเงียบ อันตราย) ผลงานกำกับชิ้นแรกของพี่น้องแปงในปี พ.ศ. 2542 กลับมาสร้างใหม่ โดยให้สองพี่น้องแปงเป็นผู้กำกับเช่นเดิม
เนื้อเรื่อง.
โจ (นิโคลัส เคจ) เป็นนักฆ่ารับจ้างชาวอเมริกันฝีมือระดับพระกาฬ ทำงานโดยยึดกฎ 4 ข้อ และตรงต่อเวลาเสมอ โดยไม่พลาดแม้แต่วินาทีเดียว โจเดินทางมาถึงกรุงเทพเพื่อสังหารบุคคล 4 คนตามคำสั่งของ สุรัตน์ (นิรัติศัย กัลย์จาฤก) และ อรัญ (ดอม เหตระกูล) มือขวาของสุรัตน์ เมื่อมาถึงโจได้พบกับ ก้อง (ชาคริต แย้มนาม) เด็กหนุ่มผู้หากินข้างถนนด้วยการหลอกนักท่องเที่ยวชาวต่างชาติ โจได้ว่าจ้างก้องให้เป็นคนเดินสารระหว่างตนกับสุรัตน์ โดยมี อ้อม (ปานวาด เหมมณี) แดนเซอร์สาวเป็นนกต่อ 
แต่ต่อมา โจ ได้พบกับ ฝน (หยาง ไฉ่หนี) เภสัชกรสาวผู้เป็นใบ้ ผู้ที่ทำให้จิตใจเขาอ่อนโยนลง โจได้ทำลายกฎของตนเองลงโดยการสอนก้องและรับเป็นลูกศิษย์ เมื่อโจสังหารคนไทยไป 3 คนแล้ว พบว่าคนสุดท้ายที่อยู่ในบัญชีให้สังหารตามคำสั่งของสุรัตน์นั้น เป็นนักการเมืองที่ดีตามคำบอกเล่าของก้อง โจจึงตัดสินใจในที่สุดว่าไม่สังหารเขา ทำให้สุรัตน์และอรัญต้องตามเก็บโจและก้องแทน
เบื้องหลังและคำวิจารณ์.
นิโคลัส เคจ ได้เดินทางมาถ่ายทำภาพยนตร์เรื่องนี้ในกลางปี พ.ศ. 2549 และได้เกิดเหตุรัฐประหารเมื่อวันที่ 19 กันยายน ขึ้นพอดี ทำให้เจ้าตัวถึงเกิดตื่นตระหนกและสั่งให้หยุดกองถ่ายทันที แต่เมื่อทราบว่าไม่มีเหตุการณ์ร้ายแรงเกิดขึ้น จึงถ่ายทำต่อไปได้
เมื่อเข้าฉาย ได้รับเสียงวิจารณ์ว่า จบห้วนและสั้น โดยผู้ชมไม่เข้าใจในตอนจบว่า เหตุใด ตัวเอกของเรื่อง คือ โจ ต้องฆ่าตัวตายและในฉากสุดท้าย ที่ ก้อง ไปยืนอยู่ที่ท่าน้ำสื่อความหมายถึงอะไร อีกทั้งในเว็บไซต์ IMDb ก็ได้ให้ระดับของภาพยนตร์เรื่องนี้เพียง 5.4 ดาวจากเต็มที่ 10 ดาวเท่านั้น
80 วัน จารกรรมฟัดข้ามโลก

80 วัน จารกรรมฟัดข้ามโลก  เป็นภาพยนตร์ที่ออกฉายในปี พ.ศ. 2547
เนื้อเรื่องย่อ.
เล่าซิง เข้าไปขโมยตราหยกจักรพรรดิ มาจากธนาคารกรุงลอนดอน แล้วหนีไปเจอกับฟีเลียส ฟ๊อกซ์ โดยแอบอ้างชื่อว่า พาสปาร์ตู ฟีเลียส เข้าไปเสนอสิ่งประดิษฐ์ กับลอร์ดเคลวิน แต่มีปัญหากัน ลอร์ดเคลวินจึงท้าพนันให้ฟีเลียส เดินทางรอบโลกภายในเวลา 80 วัน แล้วจะยกตำแหน่งนายกสมาคมราชวิทยาลัย ฟีเลียสเดินทางไปกับเล่าซิง โดยเดินทางไปพบโมนิคแล้วเดินทางรอบโลกกัน ในระหว่างทางก็มีขบวนการขายชาติอย่างกลุ่มแมงป่องดำ มาคอยขัดขวาง สุดท้ายก็เดินทางรอบโลกได้ โดยใช้เวลาเพียง 79 วันเท่านั้น ทำให้ฟีเลียสกลับมารับตำแหน่งจากราชวิทยาลัยและได้รับการยอมรับอย่างเป็นวงกว้าง
1303 ห้องผีเฮี้ยน

1303 ห้องผีเฮี้ยน  เป็นภาพยนตร์ญี่ปุ่นออกฉายในปี ค.ศ. 2007 เป็นภาพยนตร์แนวสยองขวัญ
เรื่องย่อ.
ห้องหมายเลข 1303 คือห้องพักสีขาวโปร่งสวยสะอาดที่มีม่านสีขาวปลิวพลิ้วตามแรงลม วิวจากระเบียงมองดูสวยงาม ทว่า...หญิงสาวคนแล้วคนเล่าที่เช่าห้องนี้ล้วนกระโดดลงมาจากระเบียงฆ่าตัวตายอย่างเป็นปริศนา และมันกำลังจะเกิดขึ้นอีก!
ซะยะกะ มิโดริกะวะ คือผู้เช่ารายใหม่ของห้อง 1303 มะริโกะ น้องสาวของเธอภูมิใจในตัวพี่มากที่สามารถหาเงินเช่าอพาร์ทเมนท์อยู่เองได้ แฟนหนุ่มของซะยะโกะ และเพื่อน ๆ มาเลี้ยงฉลองห้องใหม่ให้เธอ แต่เมื่อซะยะโกะเดินเข้าไปในห้องนอน พลังบางอย่างก็ดึงเธอเข้าไปที่ตู้เสื้อผ้า และเมื่อกลับออกมา ซะยะโกะก็มีท่าทีประหลาด ดวงตาเลื่อนลอย ทันใดนั้นโดยไม่มีใครคาดคิด เธอก็วิ่งตรงไปยังระเบียงและกระโดดลงไป ทิ้งให้เพื่อนในห้องยืนตะลึงด้วยความช็อค
ที่งานศพ ไม่มีใครเชื่อว่าซะยะโกะจะฆ่าตัวตาย โดยเฉพาะมะริโกะ เพราะเธอรู้ว่าพี่สาวกำลังมีความสุขและวางแผนอนาคตไว้มากมาย มะริโกะเข้าไปที่ห้อง 1303 เพื่อเก็บของของพี่สาวและรู้สึกได้ในทันทีว่ามีบางอย่างอาศัยอยู่ในห้องนี้ มะริโกะเริ่มสืบประวัติของห้องนี้ และได้ค้นพบความจริงสุดสะพรึงเกี่ยวกับแม่ลูกคู่หนึ่งที่เป็นต้นตอของอาถรรพ์ มะริโกะตัดสินใจหาทางหยุดคำสาปนี้ให้ได้ เพราะเธอรู้ว่าหากไม่มีใครหยุดมัน ชีวิตของหญิงสาวอีกมากจะต้องสังเวยให้กับห้องสยองห้องนี้
งานสร้างและการเข้าฉาย.
"Apartment 1303" เป็นภาพยนตร์ผีญี่ปุ่น ที่สร้างจาก "Ju-on" ("ผีดุ") ภาพยนตร์ชุดที่ประสบความสำเร็จอย่างมากก่อนหน้านั้น โดยภาพยนตร์ถ่ายทำกันที่เมืองฮะมะมะสึ จังหวัดชิซุโอะกะ และเข้าฉายครั้งแรรกในวันที่ 8 กุมภาพันธ์ ค.ศ. 2007 ที่งานยูโรเปียนฟิล์มมาร์เก็ต ประเทศเยอรมนี
นอกจากนี้แล้วในปี ค.ศ. 2012 ภาพยนตร์ได้ถูกบริษัทผู้สร้างของสหรัฐอเมริกาและแคนาดาซื้อลิขสิทธิ์ไปสร้างใหม่ ในชื่อ "Apartment 1303 3D"